|  |  |
| --- | --- |
| Description: ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел.: +381 21 487 43 30ounz@vojvodinа.gov.rs |
|  | ЧИСЛО: 000139999 2024 09427 001 002 000 001 |  ДАТУМ: 2.4.2024. |

На основи членa 15. и 16. пасус 5. и 24. пасус 2. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/16, 29/17, 24/19, 66/20 и 38/2021), члена 8. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и школярского стандарду у Автономней покраїни Войводини («Службени новини АПВ», число 14/2015 и 10/17) и члена 7. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє набавки опреми за основни школи хтори маю статус явно припознатих орґанизаторох активносцох формалного основного образованя одроснутих на териториї Автономней покраїни Войводини («Службени новини АПВ», число 7/23 и 7/23), а по запровадзеним Конкурсу за финансованє и софинансованє програмох и проєктох у обласци образованя у АП Войводини у 2024. року – финансованє и софинансованє набавки опреми за основни школи хтори маю статус явно припознатих орґанизаторох активносцох формалного основного образованя одроснутих на териториї Автономней покраїни Войводини за 2024. рок («Службени новини АПВ», число 7/24) покраїнски секретар за образованє, предписаня, управу и национални меншини – национални заєднїци, п р и н о ш и:

**РИШЕНЄ**

**О РОЗПОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ НАБАВКИ ОПРЕМИ ЗА ОСНОВНИ ШКОЛИ ХТОРИ МАЮ СТАТУС ЯВНО ПРИПОЗНАТИХ ОРҐАНИЗАТОРОХ АКТИВНОСЦОХ ФОРМАЛНОГО ОСНОВНОГО ОБРАЗОВАНЯ ОДРОСНУТИХ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ У 2024. РОКУ**

**I**

Зоз тим ришеньом ше утвердзує розподзельованє буджетних средствох Покраїнского секретарияту за образованє, предписаня, управу и национални меншини – национални заєднїци по Конкурсу за финансованє и софинансованє програмох и проєктох у обласци образованя у АП Войводини у 2024. року – финансованє и софинансованє набавки опреми за основни школи хтори маю статус явно припознатих орґанизаторох активносцох формалного основного образованя одроснутих на териториї Автономней покраїни Войводини за 2024. рок («Службени новини АПВ», число 7/24 – у дальшим тексту: Конкурс).

**II**

Зоз Конкурсом **опредзелєни вкупно 1.000.000,00 динари** за наменку з точки I того ришеня.

Средства одобрени основним школом чий снователь Република Сербия, АП Войводина и єдинка локалней самоуправи и хтори маю статус явно припознатих орґанизаторох активносцох формалного основного образованя одроснутих на териториї АП Войводини (у дальшим тексту: хаснователє) за наменки и у сумох яки дати у тей таблїчки:

|  |  |  |  |
| --- | --- | --- | --- |
| **НАЗВА ШКОЛИ** | **МЕСТО** | **ДОДЗЕЛЄНИ СРЕДСТВА** | **НАМЕНКА** |
| ОШ «ПЕТЕФИ ШАНДОР» | Сента | 100 000,00 | Фотокопир машина зоз тонером и микроскоп за биолоґийни кабинет |
| ОШ «ОЛҐА ПЕТРОВ-РАДИШИЧ» | Вершец | 100 000,00 | Пантлїкасти зависи за зборнїцу и канцелариї и били табли за учальнї |
| ОШ «ТЕМЕРКЕНЬ ИШТВАН» | Торньош | 47 000,00 | Мултифункционални принтер |
| ОШ «МИЛЕТА ПРОТИЧ» | Товаришево | 133 000,00 | Школски лавки и школски карсцелї |
| ШКОЛА ЗА ОСНОВНЕ И ШТРЕДНЄ ОБРАЗОВАНЄ «МИЛАН ПЕТРОВИЧ» З ДОМОМ ШКОЛЯРОХ | Нови Сад | 70 000,00 | Опрема за виробок присподобених наставних средствох у образованю одроснутих  |
| ОШ «20. ОКТОБЕР» | Вербас | 40 000,00 | Принтери и лаптоп рахункари |
| ОШ «ПЕТАР ПЕТРОВИЧ НЄҐОШ» | Зренянин | 50 000,00 | Школски били маґнетни табли велькосци  |
| ОШ «ДЮРА ЯКШИЧ» | Панчево | 50 000,00 | Видео-проєктор и припадаюца опрема за инсталацию проєктора |
| ШКОЛА ЗА ОСНОВНЕ ОБРАЗОВАНЄ ОДРОСНУТИХ | Зомбор | 180 000,00 | Фотокопир, монитори, тастатури, миш, компютер |
| ОШ «ПАЯ ЙОВАНОВИЧ» | Вершец | 70 000,00 | Опрема за учальню – били табли и карсцелї |
| ОШ «ИВО ЛОЛА РИБАР» | Рума | 80 000,00 | Лаптопи |
| ОШ «ЙОВАН ЙОВАНОВИЧ ЗМАЙ» | Суботица | 80 000,00 | Рахункарска опрема |
| **ВКУПНО** | **1 000 000,00** |  |

**III**

 Средства з точки II того ришеня утвердзени з Покраїнску скупштинску одлуку о буджету Автономней покраїни Войводини за 2024. рок («Службени новини АПВ», число 45/23), на окремним роздїлу Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият), Програма 2003 – Основне образованє, Програмна активносц 1005 – Образованє одроснутих, функционална класификация 910, економска класификация 4632 – Капитални трансфери иншим уровньом власци, жридло финансованя 01 00 – Oбщи приходи и приманя буджету, а преноша ше хасновательом у складзе зоз прилївом средствох до буджету АП Войводини, односно з ликвиднима можлївосцами буджету.

**IV**

 Хаснователє при набавки опреми зоз члена 1. того ришеня поступаю у складзе з одредбами Закона о явних набавкох («Службени глашнїк РС», число 91/19 и 19/23) и зоз своїм интерним актом о явних набавкох и набавкох на хтори ше закон нє применює. За поступок набавки и вибор понукача одвичательни наручитель – Хаснователь и одвичательна особа у нїм.

**V**

 Секретарият информує хасновательохо розподзельованю средствох хторе утвердзене з тим ришеньом.

**VI**

 Секретарият обовязку ґу хасновательом превежнє на основи контракту у писаней форми.

**VII**

 Тото ришенє конєчне и процив нього нє мож похасновац правне средство.

**VIII**

 За вивершенє того ришеня ше задлужує Сектор за материялно-финансийни роботи Секретарияту.

**Ришенє доручиц:**

1. Сектору за материялно-финансийни роботи Секретарияту
2. Архиви

ПОКРАЇНСКИ СЕКРЕТАР,

 Жолт Сакалаш